Di tmacahut-a n Akli Kebaili, nufa-d ayen i ixulfen i way-a, akud ur yettwaseqdec ara s waṭas, mi ara yettwasemres, amzun akken yedda-d s tucḍa, deg umedya i d-nefka ɣef tmacahut tamensayt, amsawal yesseqdec sin n yinammalen n wakud « Zik-nni», iwakken ad d-negzu d akken taḥkayt teḍra-d zik, «yiwen n wass», iwakken ad d-nefhem amek i d-mseḍfarent tigawin d yineḍruyen. Akli Kebaili yessexdem yiwen n wakud, ( yiwen n wass deg wussan) s yes-s i d-bdan ineḍruyen, d akud yesɛan tilisa ur nban ara, acku ur neẓri ara d acu-t wass-nni.